नई दिल्ली. महिंद्रा ने अपने कमर्शियल वाहन बोलेरो पिकअप का अपग्रेडेट वर्जन लॉन्च किया है। दिल्ली में इसकी शुरुआती कीमत 6.7 लाख रुपए होगी। कंपनी ने इसमें पहले के मुकाबले डबल बियरिंग एक्सेल, लाइन लीफ सस्पेंशन और चौड़े टायर का इस्तेमाल किया है। महिंद्रा के इस नए कमर्शियल वाहन में एक्सट्रा लॉन्ग कॉर्गो डेक होगा। इसमें 1700 किलो भार लोड करने की क्षमता होगी। वहीं नए पिकअप में पहले के मुकाबले बेहतर सीटिंग सुविधा दी गई है।